30 | heinäkuu | 2019 | Verlan seutu
Päivittäiset arkistot: 30.7.2019
Kirjoitettu 30.7.2019 , kirjoittajana Arja Sorvali
Sanoin kyllä, etten kommentoi teatterimatkaa. Mutta…
Menomatka meni odottavalla kannalla mitä tuleman pitää ja keskustelun aiheena minkälainen lierihattu kullakin on varattuna auringonpaahteen torjuntaan. Usea oli nähnyt ”Siunatun hulluuden” televisiosta, mutta ehkä oli muitakin kuin minä, jotka eivät osanneet odottaa oikein mitään.
Se mitä näin oli kyllä täysin odottamatonta – en ymmärtänyt oikeastaan yhtään mitään koko näytelmästä. Onneksi väliaikakahvilla selvisi, että oli muitakin, jotka eivät olleet ”kärryillä” tapahtumien kulusta. Pullakahvit ymmärsin kyllä tosi maukkaiksi.
Paluumatkalla meitä oli 33 henkilöä huuli pyöreänä tästä taidepläjäyksestä. Yksi oli ymmärtänyt yhden kohtauksen merkityksen ja toinen toisen, mutta en siltikään saanut kokonaiskuvaa tapahtumien kulusta.
Lohdullista, että koko bussilastillinen niin fiksua väkeä, että höperyydestä, emme ymmärrä mitään. Tulipahan käytyä.
Kategoria: Kulttuuri,Kyläyhdistys	| Kommentoi